Friedensreich Hundertwasser

Friedensreich Regentag Dunkelbunt Hundertwasser (eredetileg Friedrich Stowasser) (Bécs, 1928. december 15. – Új-Zéland közelében, 2000. február 19.) osztrák építész, festő és filozófus.

A „sto” szláv nyelveken azt jelenti: „száz”, ezt németesítette művésznevében, melynek jelentése „száz víz”. A Friedensreich jelentése béketeli, Regentag: esős nap (egyébként saját hajójának a neve is, amelyen lakott), Dunkelbunt: sötéttarka.

Építészete az organikus építészethez tartozik. Jelentős filozófiai hitvallás van építészete mögött, mellyel az embert vissza akarja részben téríteni a természethez. Nagy hatással volt rá a bécsi szecesszió építészete is.

1983-ban ő alkotta meg  az új-zélandi Koru zászlót.

Életútja 
Apja, Ernst Stowasser három hónappal fia első születésnapja után halt meg. A második világháború nehéz időszak volt az ő és anyja számára, mivel anyja, Elsa zsidó volt. Mivel apja katolikus volt, így mindketten katolizáltak. Hogy ne legyen feltűnő családi háttere, Hundertwasser csatlakozott a Hitlerjugendhez. A háború után tanulmányait a bécsi Művészeti Akadémián folytatta 1948 és 1949 között, ezen időszak alatt változtatta nevét Hundertwasserre. 1949-ben Olaszországba utazott, majd egy év múlva egy ideig Párizsban tartózkodott. 1951-ben Marokkóba és Tunéziába látogatott el. 1952 és 1953 között kisebb kiállítása volt Bécsben. 1958-ban elvette Herta Leitnert, de két évvel később elváltak. 1962-ben újra megnősült, de 1966-ban ismét elvált. 1967-től grafikái és plakátjai nagy példányszámban keltek el. 1981-ben kinevezték a Bécsi Képzőművészeti Akadémia professzorának, tíz évvel később a városban megnyílt a Hundertwassermuseum. 2000-ben, 71 éves korában Új-Zéland közelében, szívroham következtében hunyt el a Queen Elizabeth II nevű hajón.

Bélyegeken 
Több levélbélyeget készített a Zöld-foki-szigeteknek, az ENSZ postahivatala (New York, Genf és Bécs) részére, az Emberi Jogok Egyetemes Nyilatkozatának 35. évfordulója alkalmából (1983), Liechtensteinnek (1993 és 2000), Luxemburgnak (1995), Franciaországnak (Európa Tanács szolgálati bélyeg, 1994) és Ausztriának (osztrák modern művészet témakör, 1975). Az Osztrák Posta további Hundertwasser-motívumokat használt fel az Európa-sorozatban (1987, modern építészet kategóriába bekerült a Hundertwasser-ház), valamint 2000-ben bekövetkezett halálát követően.

Épületei 

 Hundertwasserhaus (Bécs, Ausztria), 1983-1986
 Rosenthal Selb (gyárépület, Németország), 1980-1982
 Rupertinum Salzburg (Zungenbart), 1980-1987
 Mierka Getreidesilo (Krems), 1982-1983
 St.Barbara templom (Bärnbach), 1987-1988
 Skanzen, Roiten, 1987-1988
 Textilgyár Rueff Muntlix, 1988
 Gyermekmegőrző Frankfurt-Heddernheim (D), 1988-1995
 Távfűtő Bécs/Spittelau, 1988-1997
 Autópálypihenő-étterem Bad Fischau, 1989-1990
 KunstHausWien, 1989-1991
 Village beim Hundertwasser-KrawinaHaus Wien, 1990-1991
 „In den Wiesen” Bad Soden am Taunus (D), 1990-1993
 „Wohnen unterm Regenturm” Plochingen am Neckar (D), 1991-1994
 Countdown 21st Century Monument for TBS Tokyo (J), 1992
 Fontaines Zwettl, 1992-1994
 Pavillon beim DDSG Ponton Wien, 1992-1994
 Quixote Winery Napa Valley (USA), 1992-1999
 SpiralflussTrinkbrunnen I Linz, 1993-1994
 Hôpital (Oncologie) Graz, 1993-1994
 Thermendorf Blumau, 1993-1997
 SpiralflussTrinkbrunnen II Tel Aviv (IL), 1994-1996
 Kid's Plaza Ōsaka (J), 1996-1997
 Martin-Luther-Gymnasium Wittenberg (D), 1997-1999
 Maishima Incineration Plant Ōsaka (J), 1997-2000
 Waldspirale Darmstadt (D), 1998-2000
 Piac Altenrhein (CH), 1998-2001
 Nyilvános WC Kawakawa (NZ), 1999
 Környezetbarát pályaudvar, Hundertwasser Uelzen (D), 1999-2001
 Maishima Sludge Center Ōsaka (J), 2000- -építés alatt
 Grüne Zitadelle Magdeburg (D), 2004-2005
 Ronald McDonald Hundertwasserhaus Essen/Grugapark (D), 2005

Festészete 
Festményei éppolyan szabálytalanok, mint épületei. 2007 őszén a Szépművészeti Múzeumban nyílt nagy sikerű kiállítás műveiből.

Jegyzetek

Források 
 Pierre Restany: A művészet hatalma – Hundertwasser – A festő-király és az öt bőr, Vince Kiadó, Budapest, 2004. (96 oldal),

További információk 
 angol önéletrajz és fotók
 Weblog about Hundertwasser 
 Hundertwasser architectur website
 Hundertwasserhaus website
 "Die Grüne Zitadelle von Magdeburg" – The last project of Hundertwasser
 Hundertwasser – linkgyűjtemény
Hundertwasser Regentag Friedensreich Budapest, Műcsarnok, 1–31. december 1978; Cicero, Stuttgart 1978
  Hundertwasser; ford. Szilágyi Tibor; Taschen–Kulturtrade, Köln–Bp. 1993
Bodor Kata: Hundertwasser. Egy varázslatos különc / A magical eccentric. Szépművészeti Múzeum, Budapest, 2007. október 11–2008. január 13. Museum of Fine Arts, Budapest, 11 October 2007–13 January 2008; Szépművészeti Múzeum, Bp., 2007

Osztrák építészek
Osztrák festők
Zsidó származású osztrákok
Nevet változtatott osztrák személyek
1928-ban született személyek
2000-ben elhunyt személyek